יונה גודמן

הרב ד"ר יונה גודמן (נולד בשנת ה'תש"ך, 1960) הוא איש חינוך ישראלי, לשעבר מזכ"ל תנועת בני עקיבא וכיום מנהל חינוכי של מרכז ישיבות ואולפנות בני עקיבא. מרצה במכללת אורות ישראל וחבר מועצת החמ"ד.

== ביוגרפיה ==
גודמן נולד בארצות הברית ובמהלך שנות ה-70 עלה לישראל. גדל בחיפה. בין השנים 1990–1993 שימש ראש מחלקת הדרכה של בני עקיבא. בשנים 1997–2000 שימש כמזכ"ל תנועת הנוער בני עקיבא.

גודמן עבד במרכז מהו"ת (מרכז היערכות להתמודדות בחירום) ישראל, שם ריכז את הליווי החינוכי-קהילתי של חלק ממפוני ההתנתקות ואת הסיוע החינוכי-רוחני לקהילות שנפגעו באירועי טרור.

החל משנת 1990 מלמד במכללת אורות ישראל ושימש בה במגוון תפקידים. כעת משמש כראש תחום חינוך אמוני וכן כראש המכון הגבוה ללימודי מנהיגות חינוכית ואמונה במכללה. בין עיקרי עיסוקיו היום: דרכים להעמקת החינוך היהודי והדתי, טיפוח זהות ציונית-דתית וניתוח תהליכים המתרחשים בחברה הציונית-דתית ואתגרי הורות של גיל הנעורים. רוב כתיבתו והרצאותיו מתמקדות בנושאים אלו.

גודמן מוציא לאור דף דו-שבועי בו מבט חינוכי ותורני על אתגרי חינוך חדשים, המכונה "בעין חינוכית" המופץ למנויים ולרשתות חינוך. ב-2012 הוציאה מכללת אורות ישראל את מאה המאמרים הראשונים כספר, אותו גודמן ערך, המכונה: "בעין חינוכית – מבט חינוכי-תורני על אתגרי חיינו המתחדשים". גודמן גם הגיש פינה בנושא חינוך באתר האינטרנט ערוץ 7.

גודמן נשוי ומתגורר בפדואל שבשומרון. בעתות חירום הוא משמש כדובר היישוב.

באפריל 2014 מונה על ידי הרב חיים דרוקמן למנהל החינוכי של מרכז ישיבות בני עקיבא. בסתיו אותה שנה הוציא לאור ספר בשם "ונקדשתי" המציע כיצד ללמד סוגיות הקשורות בתחום הצניעות לתלמידי ישיבות ואולפנות. בשנת 2021 הוציא לאור גרסה שנייה ומורחבת של הספר, עם מאמרים חדשים.

בשנת 2015 סיים את עבודת הדוקטורט שלו שנכתב בבית הספר לחינוך של האוניברסיטה העברית. העבודה עוסקת בדילמות אידאולוגיות בקרב צעירים דתיים-לאומיים ותמורות בזהותם, בדגש על יציאתם מהחממה החינוכית אל משעולי החיים.

באביב 2017 מונה למועצת החמ"ד בה שימש קדנציה מלאה עד 2022. בפרוץ מגפת הקורונה החל להפיץ טיפים על שימושים מתקדמים בזום, להם נרשמו מעל 6,000 מנויים. ריכוז הטיפים יצאו לאור כספר.

== קישורים חיצוניים ==
* סדרת סרטוני "[https://meirtv.com/shiurim-series/חינוך-בראש/ חינוך בראש]"
* [http://www.meirtv.co.il/site/rabbis.asp?rabbi=3954 שיעורים מצולמים של הרב גודמן], באתר ערוץ מאיר
* [http://halachayomit.com/rabasaudio.html מאות שיחות אודיו קצרות בחינוך של הרב גודמן]
* [http://www.rambish.org.il/results.asp?SearchFunction=find&SearchCode=F2_WAU&SearchRequest=780 מאמרים של הרב גודמן], באתר רמבי"ש
* [http://machshevetlev.cet.ac.il/ShowItem.aspx?ItemID=3c7202db-71d0-45d6-b0a5-f3fe46e05750&lang=HEB סדרת הרצאות מצולמות למורים], על דרכי הוראת ציונות דתית במסגרת שיעורי מחשבת ישראל
* ריכוז [https://web.archive.org/web/20140501022818/http://www.orot.ac.il/publications/yonag/Pages/yonag.aspx עשרות מאמרי חינוך קצרים], של הרב גודמן בנושאים אקטואליים
* סדרת טלוויזיה של הרב גודמן בכבלים ערוץ 96: "[https://web.archive.org/web/20140201200243/http://www.tvmeir.com/Tv/Index?id=747 מתחיל בחינוך]"
* [http://www.inn.co.il/Search.aspx?type=0&string=גודמן+יונה רגע של חינוך]: סדרת שיחות אודיו בחינוך מערוץ 7, וריכוז רציף של כולן: [http://www.inn.co.il/Radio/Program.aspx/239 כאן]
* מאמרי חינוך על [http://www.levavot.org.il/?s=יונה+גודמן הורות למתבגרים - לב אבות]
* [https://www.youtube.com/watch?v=Blvx3Rs1bUU נאום בכיכר רבין], באזכרה לראש הממשלה יצחק רבין
* [http://www.levavot.org.il/פינת-הרב-גודמן/ הרצאות חינוך קצרות] ברדיו גלי ישראל וברדיו דרום
* [http://www.yba.org.il/פינות-חינוך-עם-הרב-יונה-גודמן- ראיונות רדיו בנושאי חינוך אקטואליים]
* 
* סדרת הרצאות עם הדרכה הורית להתמודדות עם גלישת ילדים באתרים פורנוגרפיים: [https://www.youtube.com/watch?v=FIBuBRILHcI&t=20s&spfreload=10 1], [https://www.youtube.com/watch?v=CXXcq4BZMOE&t=24s&spfreload=10 2], [https://www.youtube.com/watch?v=7n3Csq3Rrmg&t=19s&spfreload=10 3].
* [http://www.levavot.org.il/genre/פינת-הרב-גודמן/ לקט ראיונות] בנושאי חינוך ברדיו גלי ישראל (מראיין - הרב אלישע אבינר)
* [https://www.youtube.com/watch?time_continue=1&v=cvfgdjbg3To ראיון בערוץ 2:] הטלפון הסלולרי כאתגר חינוכי - לאור דמותו של אברהם אבינו
* [https://www.inn.co.il/News/Tag.aspx/8069 ראיונות בנושא חינוך אקטואליים]
* 
* סדרת "חינוך מהבית" - תשפ"ב, בערוץ 7: [https://www.inn.co.il/tags/חינוך_מהבית שיחות וידאו שבועיות בנושאי חינוך]
* גרסה מקוונת של הספר '[https://en.calameo.com/read/005953253c17efc9e01fd ונקדשתי']
* [https://www.inn.co.il/tags/הרב_יונה_גודמן/ כל הכתבות על הרב יונה גודמן], באתר ערוץ 7

== הערות שוליים ==

קטגוריה:מזכ"לי בני עקיבא
קטגוריה:ישראלים ילידי ארצות הברית
קטגוריה:עולים בשנות ה-1970
קטגוריה:ציונות דתית: אנשי חינוך
קטגוריה:חברי רשת מעוז
קטגוריה:פדואל: אישים
קטגוריה:ישראלים שנולדו ב-1960